stanford-oval/wikipedia huggingface dataset:
הברכה
סוגי צמחים ותועלת

הברכה פשוטה מתאימה לצמחים גולשים או מתפשטים. צמחים אלה נוטים להתפשט בצורה זו באופן טבעי, וכך נקבל צמחים נוספים ללא צורך בזריעה או בייחורים.
הברכה פשוטה היא שימושית גם כאשר צמח גולש מעל גדות העציץ שלו וענפיו צונחים הצידה. מבריכים גבעול כזה לתוך עציץ נוסף ולאחר ההשתרשות וההתבססות מנתקים אותו מצמח האם.
דוגמה לשימוש מסחרי בהברכה קרקעית היא הריבוי של כנות תפוח מסדרת מולניג מורטון מאנגליה. מניחים אופקית גבעולים של צמח כנה על האדמה, וכתוצאה, ניצני צד מתחילים לצמוח כלפי מעלה. לאחר שצמיחה זו מתחילה, הגבעול המקורי נקבר מעט. עם בוא עונת השלכת, יהיו שורשים מול הענפים הצדדיים האלה, וניתן להפריד אותם כשהצמח רדום. חלקם ישמשו להרכבה וחלקם יחזרו למשתלה להפקת כנות נוספות בעונת הגידול הבאה.
הברכה קרקעית משמשת גם ליצירת שורשים חשופים על גזעי עצי בונסאי – שורשים הנקראים "nebari" בז'רגון אנשי הבונסאי.
הערות שוליים

↑  משנה תורה לרמב"ם, ספר זמנים, הלכות שבת, פרק ז', הלכה ג'
↑  משנה תורה לרמב"ם, ספר זרעים, הלכות שמיטה ויובל, פרק א', הלכה ד'
↑  ראו משנה תורה לרמב"ם, הלכות מעשר שני ונטע רבעי, פרק י', הלכה י"ד
↑  ראו משנה תורה לרמב"ם, ספר שופטים, הלכות מלכים ומלחמות, פרק ז', הלכה ו'
↑  אשר ורד, הרביה הוגטטיבית- עקרונות ושיטות, באתר המרכז הארצי למורי מדעי החקלאות
↑  Ervin Evans. "Plant Propagation by Layering: Instructions for the Home Gardener - NC State University". ncsu.edu.
↑  New Plants From Layering, Department of Horticulture, Purdue University Cooperative Extension
↑  Bareja, Ben (2021-08-27). "What Is Air Layering, Its Advantages, and Disadvantages". Crops Review (באנגלית אמריקאית). נבדק ב-2023-02-13.
↑  "Air layering as a Bonsai cultivation technique - Bonsai Empire". www.bonsaiempire.com. נבדק ב-2023-02-13.
↑  Simple Layering of an Indoor Plant Part 1, Missouri Botanical Garden (In depth practical instructions with detailed photographic illustration, specific to indoor varieties)
↑  Simple Layering of an Indoor Plant Part 2, Missouri Botanical Garden (In depth practical instructions with detailed photographic illustration, specific to indoor varieties)
| --- | --- |
בקרת זהויות :  NLI: 987007294764605171  BnF: cb119801959 (data)  LCCN: sh85002646 
הברכה אווירית של Limonium dendroides – עדעד המוגדר מין בסכנת הכחדה חמורה
הברכה אווירית של רימון מצוי.
הבחירות לנשיאות צרפת

הבחירות לנשיאות צרפת קובעות מי יכהן כנשיא צרפת וכנסיך-שותף של אנדורה.
כיום, הבחירות מתקיימות אחת לחמש שנים (בעבר שבע), ומתקיימות תמיד ביום ראשון. מאז 1965 הנשיא נבחר בהצבעה עממית ישירה.
היסטוריה > הרפובליקה השנייה

מערכת בחירות אחת בלבד התרחשה בצרפת במהלך הממשלה הידועה בשם הרפובליקה הצרפתית השנייה (1848–1851). הבחירות (אנ') נערכו בשנת 1848. הנשיא נבחר בהצבעה עממית ישירה.
היסטוריה > הרפובליקה השלישית

15 מערכות בחירות לנשיאות צרפת התרחשו במהלך תקופת הרפובליקה הצרפתית השלישית (1870–1940).
על פי חוקת צרפת מ-1875, הנשיא נבחר ברוב מוחלט של הקולות על ידי שני בתי הפרלמנט שהתאספו באספה הלאומית.
היסטוריה > הרפובליקה הרביעית

שתי מערכות בחירות נערכו בצרפת במהלך הרפובליקה הצרפתית הרביעית (1946–1958). הן נערכו ב-1947 וב-1953.
הנשיא נבחר על ידי הקונגרס של הפרלמנט הצרפתי, ישיבה משותפת של שני בתי הפרלמנט הצרפתי (האספה הלאומית ומועצת הרפובליקה).
היסטוריה > הרפובליקה החמישית

בצרפת התקיימו 12 מערכות בחירות לנשיאות מאז הקמת הרפובליקה הצרפתית החמישית ב-1958.
במקור הנשיא נבחר על ידי אספת בחירות שכללה את חברי הפרלמנט, המועצות הכלליות והאספות של השטחים שמעבר לים, וכן את הנציגים הנבחרים של המועצות העירוניות. אספת בחירות זו כללה כ-80,000 חברי מועצת מחוז וערים (שנבחרו באופן מקומי).
בעקבות הרפורמה החוקתית בנובמבר 1962 (החוקה מ-6 בנובמבר), שקודמה על ידי הנשיא דה גול, הנשיא נבחר ישירות על ידי תושבי צרפת בשני סיבובים.
עד למשאל העם החוקתי ב-24 בספטמבר 2000, הנשיא נבחר לכהונה של שבע שנים מאז 1958. עם הצלחת משאל העם, הכהונה צומצמה לחמש שנים. לכן כשהמנצח בבחירות 2002, ז'אק שיראק, נכנס לתפקידו כנשיא, הבחירות הבאות נקבעו ל-2007 ולא ל-2009.
נכון לעכשיו, נשיא הרפובליקה הצרפתית נבחר לתקופת כהונה של חמש שנים בבחירות של שני סיבובים לפי סעיף 7 לחוקה: אם אף מועמד לא יזכה ברוב מוחלט (50%, כולל פתקים לבנים וקולות לא-כשרים) של הקולות בסיבוב הראשון, הסיבוב השני יתקיים כעבור שבועיים בין שני המועמדים שקיבלו את מירב הקולות. החל מ-2022, כל מערכת בחירות תעבור לסיבוב שני, גם אם אחד המועמדים קיבל יותר ממחצית הקולות.
הבחירות האחרונות התקיימו ב-2022, כאשר הסיבוב הראשון נערך ב-10 באפריל והסיבוב השני ב-24 באפריל.
ראו גם

נשיא צרפת
הנסיכים-שותפים של אנדורה
הערות שוליים

↑  Dennis C. Mueller (17 בפברואר 2003). Public Choice III. Cambridge University Press. pp. 433–. ISBN 978-0-521-89475-3. {{cite book}}:  (עזרה)
↑    French presidential election, The Telegraph
↑  "France at the Polls: The Presidential Election of 1974". AEI. 2017-07-29. נבדק ב-2017-04-23.
↑  William G. Mayer (2004). The Making of the Presidential Candidates 2004. Rowman & Littlefield. pp. 266–. ISBN 978-0-7425-2919-9. direct vote France since 1965.
↑  Robert Wistrich (2 בספטמבר 2003). Terms of Survival: The Jewish World Since 1945. Routledge. pp. 226–. ISBN 978-1-134-85579-7. {{cite book}}:  (עזרה)
↑  Philip Thody (1989). French Caesarism from Napoleon I to Charles de Gaulle. Palgrave Macmillan UK. pp. 105–. ISBN 978-1-349-20089-4.
↑  "Constitution du 4 octobre 1958 - Texte originel - Sénat". www.senat.fr. נבדק ב-2021-04-13.
↑  Susana Galera (1 בינואר 2010). Judicial Review: A Comparative Analysis Inside the European Legal System. Council of Europe. pp. 71–. ISBN 978-92-871-6723-1. {{cite book}}:  (עזרה)
↑  "Constitution du 4 octobre 1958 - Article 7". Légifrance. נבדק ב-22 בפברואר 2017. {{cite web}}:  (עזרה)
| --- | --- |
בקרת זהויות :  LCCN: sh2010003045  LNB: 000334160  NLK: KSH2006000167
הברנוער

| --- | --- |

בית אגודת הלהט"ב
 פעילות:  תמיכה ומסגרת חברתית לנוער להט"ב
 מדינה:  ישראל 
 תקופת הפעילות:  2005 – 19 באוגוסט 2017 (כ־12 שנים)
 
ה"ברנוער" היווה מקום מפגש לבני נוער להט"בים (לסביות, הומוסקסואלים, ביסקסואלים, טרנסג'נדרים), וכן חברים הטרוסקסואלים תומכים. המקום פעל כחלק משירותי אגודת הלהט"ב.
פעילות

הברנוער סיפק מקום מפגש ותמיכה עבור מגוון בני נוער, באמצעות סביבה תומכת והכוונה בבעיותיהם הייחודיות. בנוסף, נתן סיוע ראשוני לנוער מנותק ולנוער רחוב, והפניה לאנשי מקצוע המספקים סיוע לבני נוער השרויים במצוקה כלכלית. במקביל עובד הברנוער בצמוד לשירות הפסיכו-סוציאלי של אגודת הלהט"ב.
פעילות הברנוער, שנערכה בכל מוצאי שבת, הונחתה על ידי מתנדבים בוגרים שעברו הכשרה מיוחדת הכוללת מיונים קפדנים, כאשר גיל ההדרכה בברנוער עמד על 23 ומעלה.
למפגשי הברנוער היה אופי מסיבתי והם כללו משחקי חברה, בר מזון ומשקאות קלים מוזלים וחצר ישיבה, וסיפקו לנוער להט"בי ולכאלה המתלבטים לגבי זהותם מקום למפגש בלתי אמצעי, שבו הוא יכול להתבטא בחופשיות, להכיר ולחלוק חוויות עם חברים וחברות הנמצאים בסיטואציה דומה. בנוסף המתנדבים גם שמשו כאוזן קשבת לבני הנוער שפקדו את המקום.
סניפי הברנוער > ברנוער תל אביב

הברנוער הוקם בשנת 2005 על ידי שאול גנון והיה הראשון שהציע לנוער להט"בי מקומות מפגש חברתיים בסביבה בטוחה. הוא פעל בבית האגודה (בית פזי), ברחוב נחמני שבמרכז תל אביב, ושירת בני נוער בגילאים 13–19 מכל רחבי גוש דן ואף מיישובים מרוחקים יותר. מנהל הברנוער בתל אביב משנת 2011 הוא שרון רם.
סניפי הברנוער > הרצח בסניף בתל אביב

הרצח בברנוער היה פיגוע ירי שהתרחש במוצאי שבת, 1 באוגוסט 2009. בפיגוע נרצחו ניר כץ (26), מדריך בברנוער, וליז טרובישי (16), אורחת במקום. כמו כן נפצעו תשעה בני נוער שנכחו במקום, חלקם קשה. אחד מהם, חן לנגר, שנותר נכה בעקבות כדור שחדר לרגלו ונשאר בה עד יומו האחרון, שם קץ לחייו ביוני 2020.
ב-2017 הוחלט על העברת הבר נוער בתל אביב לידי איגי - ארגון נוער גאה, הפועל תחת חסותם. ב-19 באוגוסט 2017 התקיימה הפעילות האחרונה של הברנוער בבית פזי שברחוב נחמני.
סניפי הברנוער > ברנוער באר שבע

ברנוער באר שבע נפתח ערב חודש הגאווה - יולי 2010 - ביוזמה של פעילים מקומיים בסניף האגודה בעיר. הוא דומה באופיו לזה שבתל אביב, ומשרת את הנוער מבאר שבע ויישובי הנגב.
מקורות מימון

פעילות הברנוער מומנה בחלקה על ידי אגודת הלהט"ב וברובה על ידי תרומות ולא על ידי מימון ממשלתי. בעקבות קשיים כלכליים נסגר הסניף התל אביבי למספר שבועות במהלך שנת 2011. הפעילות חודשה לאחר מספר שבועות לאחר מסע גיוס כספים נרחב. כל חברי הברנוער ביצעו את פעילותם בהתנדבות.
גלריה

נרות זיכרון בעצרת בכיכר רבין ב-8 באוגוסט 2009, שבוע לאחר פיגוע הירי בברנוער
נשיא המדינה, ראובן ריבלין ורעייתו נחמה במרכז הגאה בתל אביב במלאת שמונה שנים לרצח בברנוער. מימין יו"ר המרכז העירוני לקהילה הגאה איתי פנקס וראש עיריית תל אביב-יפו רון חולדאי, אוגוסט 2017
דגל הגאווה עם "סרט אבלות" שחור. דגל זה הפך לנפוץ לאחר אירוע הרצח כסמל לאבלה של הקהילה
עצרת מחאה נגד אירוע הירי בכיכר רבין, תל אביב
גינת הקקטוסים והסוקולנטים, בסמוך למרכז הגאה בתל אביב, לזכרם של ליז טרובישי וניר כץ שנרצחו בפיגוע בבר-נוער.
הערות שוליים

↑  אור רביד, ‏חן לנגר, שנפצע באירוע הרצח בברנוער ונותר נכה, נמצא מת, באתר ‏מאקו‏, 16 ביוני 2020
| להט"ב בישראל |
| --- | --- | --- |
| היסטוריה | בג"ץ אל-על נגד דנילוביץ (1994) • בג"ץ ירוס-חקק נגד מנכ"ל משרד הבריאות (1997) • בג"ץ קלפים פתוחים (1997) • פסק דין ירוס-חקק נגד היועץ המשפטי לממשלה (2005) • בג"ץ יוסי בן-ארי נגד מנהל מינהל האוכלוסין במשרד הפנים (2006) • הרצח בברנוער (2009) • הרצח במצעד הגאווה בירושלים (2015) • בג"ץ ארד-פנקס נגד הוועדה לאישור הסכמים לנשיאת עוברים (2017) • מחאת הלהט"ב (2018) • בג"ץ שי גורטלר נגד שר הרווחה (2023) • מצעד הבהמות |  |
| מעמד אישי וחברתי | זכויות להט"ב בישראל • שירות במערכת הביטחון • נישואים של זוגות מאותו המין • פונדקאות •  הומופוביה |  |
| תרבות | מצעדי גאווה (אילת, חיפה, ירושלים, תל אביב) • TLVFest • טקס פרסי הנוער הגאה "איגי LOVE" • לסבית קטלנית |  |
| ארגונים ומוסדות | אגודת הלהט"ב • האחווה הסטודנטיאלית הגאה • איגי • אל"ף • אסוואת • בית גאה בבאר שבע • בית דרור • הבית הפתוח • בת קול • הו"ד • חברותא • חוש"ן • טרנסיות ישראל • יש עם מי לדבר • כביסה שחורה • כמוך • מעברים • סגול • העשירון האחר • הפורום החיפאי • פרויקט גילה • הצבעים שלנו • הקבוצה הירושלמית • קל"ף • שב"ל • שישה צבעים • תהל"ה • רבני קשת • בלה דואגת • פיות רדיקליות • אלקאוס • A Wider Bridge |  |
| מקומות | המרכז הגאה • יער הגאווה • תיאטרון הקהילה הגאה • גן העצמאות (ירושלים) • גן העצמאות (תל אביב) • האנדרטה לזכר ההומואים והלסביות שנרדפו בשואה • הברנוער |  |
| תקשורת | מגעים • GoGay • WDG • נתיב נוסף • קל"ף חזק • העיר בוורוד • הזמן הוורוד • פנדורה |  |
| ראו גם | פעילים למען זכויות להט"ב • להט"ב ויהדות |  |
לקטגוריה • לפורטל
ערך זה הוא קצרמרבנושא להט"ב. אתם מוזמנים לתרום לוויקיפדיה ו.
הברנוער במצעד הגאווה בתל אביב בשנת 2015
ה'תצ"ג

ה'תצ"ג (5,493) ובקיצור תצ"ג – היא שנה עברית  אשר החלה ביום א' בתשרי, אור ל-20 בספטמבר 1732, והסתיימה ביום כ"ט באלול, 9 בספטמבר 1733.
המולד של תשרי חל ביום שישי, 21 שעות ו-235 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה חמישית לשמיטה, ושנת 2 במחזור העיבור ה-290. תקופת ניסן שבשנה זו היא תחילת שנת 5 (סימנה הלבא) במחזור השמש ה-197.
שנה זו היא שנת 1,664 לחורבן הבית, ושנת 2,044 לשטרות.
נפטרו

ח' בשבט – רבי יעקב ריישר, ראב"ד פראג ורבן של וורמייזא ומץ, פוסק הלכה ומחבר הספרים "חק יעקב" ו"שבות יעקב".
כ"ב באייר – רבי צבי הירש בן עזריאל, פוסק הלכה מיהדות פולין, רב בלובלין ובוילנא, ומחבר "בית לחם יהודא" ו"עטרת צבי".
י"ט בסיוון – הרב יהודה בן עטר, אב בית דין בפאס ובמקנס שבמרוקו. (נולד בה'תט"ו)
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
האחיות ברי

האחיות ברי, שנות הארבעים
האחיות ברי (לעיתים בארי; באנגלית: The Barry Sisters; ביידיש: שװעסטער באַרי) הוא שם הבמה של קלרה ומיני בייגלמן – אחיות יהודיות-אמריקאיות, שהתפרסמו בשנות ה-40, ה-50 וה-60 כזמרות ג'אז (בעיקר סווינג) ביידיש.
האחיות קלרה (קלייר; 2014-1923) ומיני (מירנה; 1976-1925) נולדו וגדלו ברובע הברונקס בניו יורק. תחילה הופיעו בשם "האחיות בייגלמן", אך עד מהרה שינו את שם הבמה שלהן ל"האחיות ברי".
האחיות ברי הקליטו מאות שירים וביצועים בתשע שפות שונות, אך רוב הרפרטואר שלהן היה שירי יידיש מקוריים וכן עיבודים רבים של שירי יידיש מסורתיים בביצוע סווינגי. האחיות ברי הופיעו לעיתים קרובות בתוכנית הרדיו "Yiddish Melodies in Swing" (ניגוני יידיש בסווינג). בשיא הפופולריות שלהן, הופיעו האחיות בתוכניות טלוויזיה מרכזיות כמו אלו של אד סאליבן וג'ק פאר. ב-1959 נמנו עם האמנים הבודדים שהורשו להופיע מעבר למסך הברזל.
בשנות השישים הופיעו האחיות ברי באולם אהל שם בתל אביב במסגרת תוכנית הבידור של קול ישראל אשר הועברה בשידור ישיר ברדיו.
האחיות ברי הקליטו שירים גם יחד עם אמנים אחרים, בהם ברברה סטרייסנד ומוישה אוישר.
ראו גם

ביי מיר ביסטו שיין
האמזונות של דהומיי

תצלום של לוחמות היחידה, סביבות שנת 1890
האמזונות של דהומיי היה הכינוי שנתנו נוסעים ומתיישבים אירופאים ליחידה מיוחדת בצבאה של ממלכת דהומיי במערב אפריקה (כיום בנין), אשר הורכבה מנשים בלבד. לוחמות היחידה נודעו גם בכינוי אגוג'י או מינו. היחידה פעלה מהמאה ה-17 עד סוף המאה ה-19.
היסטוריה

דהומיי הייתה אחת המובילות בסחר העבדים במערב אפריקה. דהומיי נהגה לתקוף את השבטים והממלכות שמסביבה, ולמכור את אזרחיהם כעבדים לממלכת איו השכנה, שבתורה מכרה אותם לסוחרי עבדים אירופאים. המלחמות הממושכות דילדלו מאוד את כוח האדם של דהומיי. צורך זה הביא ככל הנראה להקמת יחידה המורכבת כולה מנשים.
המלך הוגבד'גה (שלט בין השנים 1645-1686) הקים לראשונה יחידה של נשים אשר עסקה בציד פילים. היחידה נקראה במקור "גבטו". בתו של הוגבדג'ה, המלכה האנגבה, הקימה לעצמה משמר אישי שהיה מורכב כולו מנשים. אחיה ויורשה של האנגבה, המלך אגאג'ה, הפך את היחידה לקרבית לכל דבר ועניין, והשתמש בה במלחמתו כנגד ממלכת סאווי השכנה ב-1727. מקורות אחרים מערערים על הטענה שהיחידה הוקמה בידי האנגבה, וסבורים שהיא לא הוקמה לפני ימיו של אגאג'ה.
לוחמות היחידה כינו את עצמן "אגוג'י", אשר בשפת הפון משמעותו "נשות המלך". הלוחמים הגברים בצבא דהומיי כינו אותן "מינו", היינו "האימהות שלנו". הכינוי "האמזונות של דהומיי" הגיע להן מאוחר יותר בידי מתיישבים ונוסעים אירופאים שקראו להן על שם האמזונות מהמיתולוגיה היוונית.
המלך גזו (שלט בין 1818-1858) היה שליט מיליטריסטי מאוד. הוא הגדיל את צבא דהומיי ובכלל זה את יחידת הנשים. בתקופת שלטונו, דהומיי כבשה מספר ממלכות אפריקאיות קטנות, אולם הובסה בקרב מול ממלכת איו. ב-1890 פלשה צרפת לדהומיי (מלחמת צרפת-דהומיי הראשונה). החיילים הצרפתים ציינו לשבח את כושר הלחימה של האמזונות, אולם המלחמה הסתיימה בתבוסתה של דהומיי, וצרפת סיפחה חלקים מהממלכה. ב-1892 פלשה צרפת לדהומיי בשנית (מלחמת צרפת-דהומיי השנייה). האמזונות מילאו חלק פעיל בלחימה, אולם הובסו לנוכח העדיפות הצרפתית בחימוש. במהלך קרב אדגון ב-6 באוקטובר 1892, נהרגו 417 אמזונות ועוד 86 לוחמים גברים, מפגיעת כידונים צרפתיים. הצרפתים איבדו באותו היום שישה אנשים בלבד. המלחמה הסתיימה בתחילת 1894, ובעקבותיה סופחה דהומיי לאימפריה הצרפתית וצבא דהומיי פורק.
גיוס

ישנם מקורות שונים באשר לאופן הגיוס של האמזונות. נראה שמרבית המגויסות היו נשים משבטים אחרים שנלקחו בשבי. מקורות אחרים מצביעים על כך שהמגויסות היו נשים דהומייניות חופשיות שהתגייסו לאימונים כבר בגיל שמונה. חלקן התגייסו מרצונן, ואחרות גויסו בכפייה לאחר שהאבות או הבעלים שלהן התלוננו בפני המלך עליהן. לעומת זאת ישנן עדויות שמרבית המגויסות היו במקור נשותיו של המלך (שלעיתים קרובות היו מאות מהן). האמזונות מנו בין 1,000 ל-6,000 לוחמות - כשליש מצבא דהומיי כולו. תיירים אירופיים ציינו שהאמזונות נחשבו לעיתים ללוחמות טובות יותר מהלוחמים הגברים.
הלוחמות עברו אימונים אגרסיביים וקשוחים ונחשבו לקדושות בדת הפון. הן היו נשואות באופן טקסי למלך, ולפיכך נאסר עליהן לקיים יחסים או חיי משפחה עם גבר אחר. אמונה עממית גרסה שקיום יחסים עם לוחמת מוביל למוות. בחברה המסורתית והפטריארכלית של דהומיי, שירות בגדוד הנשים העניק לנשים הזדמנות להגיע לתפקידים בכירים ולצבור השפעה ואף ממון.
לנציגות מיחידת הנשים נשמר מקום של כבוד במועצת הממלכה של דהומיי. בהדרגה, נציגות הלוחמות צברו כוח פוליטי רב והשפעה רבה על ענייני הממלכה. בהשפעת האמזונות, דהומיי הפסיקה בהדרגה את הסחר בעבדים שגם יצר עבורה תלות בממלכת איו. תחת זאת דהומיי החלה לסחור עם בריטניה באופן ישיר בשמן דקלים.
הפירוק

בעקבות פירוק צבא דהומיי, פורקה גם יחידת האמזונות. הלוחמות לשעבר נאלצו לצאת לחיים אזרחיים. קבוצה גדולה מהן התיישבה באבומה. אגדות עם שונות גרסו שהן המשיכו בחשאי לבצע פעולות גרילה ולהתנקש בחייהם של קצינים צרפתיים. שמועות אחרות גרסו שהן שמרו בחשאי על הטוען האחרון לכתר דהומיי. היסטוריון שהתחקה אחר חייהן של כמה אמזונות לשעבר, גילה שכולן התקשו להסתגל לשינוי במעמדן. מלוחמות שנהנו מיוקרה רבה, הן הפכו לנשים פשוטות בחברה פטריארכלית. חלקן המשיכו לאמן נשים אחרות בשיטות האימונים המסורתיות של האגוג'י, אולם אף אחת מתוך ה"מגויסות" החדשות לא השתתפה מעולם בקרב. בשנת 2019, הצליחה השחקנית לופיטה ניונגו למצוא אישה שהתאמנה עם האמזונות ולראיין אותה לסרט התיעודי Warrior Women with Lupita Nyong'o.
ב-1978 ראיין עיתונאי בניני אשה בשם נאווי מהכפר קינטה, אשר הציגה את עצמה בתור אחרונת האמזונות שעדיין בחיים. נאווי טענה בין היתר, שהשתתפה בלחימה נגד הצרפתים ב-1892. היא נפטרה בנובמבר 1979 והיא בת יותר ממאה שנים.
בתרבות הפופולרית

האמזונות של דהומיי זכו לייצוגים רבים בתרבות הפופולרית במהלך השנים. בין היתר, הן מופיעות בספרו של ז'ול ורן רובור הכובש. האמזונות גם שימשו כהשראה ליצירתם של הדורה מילג'ה ביקום מארוול קומיקס. בשנת 2015, אונסק"ו פרסם את הרומן הקומי "החיילות של דהומי" כחלק מסדרת אונסק"ו על נשים בהיסטוריה של אפריקה. בשנת 2022 יצא לאקרנים הסרט "לוחמת" אשר מספר את סיפורן של האמזונות.
לקריאה נוספת

Alpern, Stanley B. (1998). Amazons of Black Sparta: The Women Warriors of Dahomey (1st ed.). New York, U.S.: New York University Press. ISBN 978-0-8147-0678-7.
Araujo, Ana Lucia, & Suzanne Blier (20 בספטמבר 2022). "What 'The Woman King' gets wrong — and right — about Dahomey's warriors". Washington Post. נבדק ב-21 במרץ 2023. {{cite web}}:  (עזרה)
Bernard, A. S. 1998. Amazons of Black Sparta. London, C Hurst & Co. Bourgeon, F. 1979 – 1984.
Clodfelter, Tim (5 באוגוסט 2017). "Play tells story of West African warrior women". Winston-Salem Journal. נבדק ב-15 באוגוסט 2018. {{cite web}}:  (עזרה)
Dash, Mike (23 בספטמבר 2011). "Dahomey's Women Warriors". Smithsonian.com. נבדק ב-14 באוגוסט 2018. {{cite web}}:  (עזרה)
Historical Museum of Abomey. "The Amazons". Historical Museum of Abomey. אורכב מ-המקור ב-17 באוקטובר 2013. נבדק ב-14 באוגוסט 2018. {{cite web}}:  (עזרה)
Johnson, Jazzi (23 בפברואר 2018). "If You Loved Black Panther's Dora Milaje, Meet the Dahomey Amazons". Teen Vogue Magazine. נבדק ב-14 באוגוסט 2018. {{cite web}}:  (עזרה)
Law, Robin (1993). "The 'Amazons' of Dahomey". Paideuma: Mitteilungen zur Kulturkunde. Frobenius Institute. 39: 245–260. JSTOR 40341664.
Yoder, John C. (1974). "Fly and Elephant parties: Political polarization in Dahomey, 1840–1870". The Journal of African History. Cambridge University Press. 15 (3): 417–432. doi:10.1017/S0021853700013566. S2CID 162286376.
הערות שוליים

↑  "The legend of Benin's fearless female warriors".
↑  "The Story Of The Fearless Women Warriors Of Dahomey"
↑  "Warrior Women With Lupita Nyong'o review – a kick-ass tale worthy of an Oscar".
↑  "Dahomey's Women Warriors"
איור של מפקדת האמזונות סה-דונג-הונג-בה, מאת פרדריק אדווין פורבס, 1851
קבוצת אמזונות במהלך ביקור דיפלומטי בפריז, 1891
ה'תפ"ג

ה'תפ"ג (5,483) ובקיצור תפ"ג – היא שנה עברית  אשר החלה ביום א' בתשרי, אור ל-12 בספטמבר 1722, והסתיימה ביום כ"ט באלול, 29 בספטמבר 1723.
המולד של תשרי חל ביום שישי, 2 שעות ו-183 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה שנייה לשמיטה, ושנת 11 במחזור העיבור ה-289. תקופת ניסן שבשנה זו היא תחילת שנת 23 (סימנה כגיגא) במחזור השמש ה-196.
שנה זו היא שנת 1,654 לחורבן הבית, ושנת 2,034 לשטרות.
נולדו

כ"ד בחשוון – רבי רפאל הכהן כ"ץ מהמבורג, אב"ד קהילות אה"ו ומחבר "ושב הכהן". (נפטר בכ"ו בחשוון ה'תקס"ד)
רבי יוסף בלוך, מתלמידי המגיד ממזריטש ומראשוני החסידות, אב"ד בהאלשיץ ומגיד מישרים בסאטנוב. (נפטר בכ"ב באשר ה'תקמ"ט)
נפטרו

ג' באייר – רבי ישעיה בן אברהם הלוי, מחבר באר היטב הקדמון על שולחן ערוך.
א' בסיוון – רבי יעקב לומברוזו, רב בתוניס ואביו של רבי יצחק לומברוזו.
רבי משה טולידאנו, ראב"ד במכנאס שבמרוקו.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
האחיות בריסון

| --- | --- |

האחיות בריסון, 1890, חושפות גורי חתלתולים מתחת לחצאיותיהם
 מוקד פעילות:  ארצות הברית ארצות הברית
 תקופת הפעילות:  1893–1897 (כ־4 שנים)
 סוגה:  וודוויל 
 חברות
 לונה בריסון סופיה בריסון אינגר בריסון אולגה  בריסון גרטרוד בריסון
 
לונה בריסון בברלין, 1903
האחיות בריסון (באנגלית: The Barrison Sisters) היו נערות מופע וודוויל נועזות, שהופיעו בארצות הברית ובאירופה מ-1893 עד 1897. בארצות הברית הן פורסמו כ"נערות הרעות בעולם".
היסטוריה

חמש האחיות בריסון, בשמותיהן: לונה, סופיה, אינגר, אולגה וגרטרוד: לונה (אבלונה מריה, 1871–1939), סופיה (סופי קתרין תאודורה, 1877–1906), אינגר (אינגר מארי, 1878–1918), אולגה (הנסין יוהנה, 1875–1908) וגרטרוד (גרטרוד מארי, 1881–1946)
היו אחיות ממש (הרבה אחיות וודוויל לא היו כאלה) ממוצא דני-גרמני. חמש האחיות נולדו כולן בקופנהגן, דנמרק. יחד עם אמן היגרו האחיות לארצות הברית בשנת 1886, והצטרפו לאביהן שעשה אותו מסע קודם לכן. לונה בריסון, הבכורה מבין האחיות, חוותה ניסיון תיאטרלי קצר בקופנהגן כילדה צעירה והיא הייתה זו בתחילה שנמשכה לתיאטרון לאחר שהמשפחה התיישבה במנהטן, ניו יורק, ובהמשך הצטרפו אליה אחיותיה. במקור נקראו Bareisen, והן שינו את שם משפחתן לשם אנגלי ובכך הפכו לאחיות בריסון. אמרו שחמש האחיות הבלונדיניות והמתולתלות שרו שרים בקולות חריקה צורמים ורקדו ביכולת בינונית, אך הן התפרסמו (מעט גם לשמצה), עם זאת, על ידי שימוש גאוני בכפל לשון על הבמה.
השחקנית פרל אייטינגה (אנ') הפיקה אותן בתחילה וכתבה עבורן קומדיאטה בשם מר קופידון. מנהלן, ויליאם (וילהלם לודוויג) פלרון (1858–1935) ממוצא דני, לקח על עצמו את ניהול האחיות והתחתן עם לונה בשנת 1893.
במעשה המפורסם ביותר שלהן, האחיות היו רוקדות, מרימות את חצאיותיהן מעט מעל ברכיהן ושואלות את הקהל: "הייתם רוצים לראות את החתלתול (פירוש המילה pussy באנגלית היא גם פות) שלי?" כשהן שידלו את הקהל לתגובה נלהבת, היו מרימות את חצאיותיהן, ומגלות שכל אחות לבשה תחתונים מתוצרת עצמית ובהם הוסתר גור חתלתולים חי מאובטח מעל המפשעה.
לאחר הצלחתן באירופה באמצע שנות ה-90 של המאה ה-19, חיקו אותן עשרות להקות שהתיימרו להיות "אחיות", ביניהן האחיות מצ'ינסון הבריטיות. האחיות בריסון נפרדו בשנת 1897, אך גם גרטרוד וגם לונה המשיכו בקריירות סולו מצליחות על הבמה. גרטרוד, הצעירה ואולי המוכשרת מכולן, הפכה לרקדנית מודרנית פורצת דרך בווינה, שם התגוררה במשך שני עשורים, נשואה לקרל הוליצר (נפרד בשנת 1910), לקריקטוריסט, זמר ושחקן קברט האוסטרי בעל השם. היא הייתה האחרונה שמתה – בשנת 1946 בקופנהגן.
האחיות של בריסון הגיעו שוב לתשומת לב ציבורית בעשור הראשון של המאה ה-21 כאשר הוצגו על התווית של "וודקה חמש הרעיות" שהופקה על ידי המזקקה העצמית של בעיר אוגדן ביוטה.
הערות שוליים

↑  "Some Suicidal Sisters". The Argonaut. XXXIX (1024): 6. 26 באוקטובר 1896. {{cite journal}}:  (עזרה)
↑  http://www.idahostatesman.com/2012/06/01/2137818/utah-distiller-may-sue-idaho.html (הקישור אינו פעיל, September 2013)
↑  "Five Wives Vodka - Ogden's Own Distillery". Ogdensown.com. אורכב מ-המקור ב-2013-09-06. נבדק ב-2013-09-15.
ה'תפ"ו

ה'תפ"ו (5,486) ובקיצור תפ"ו – היא שנה עברית  אשר החלה ביום א' בתשרי, אור ל-8 בספטמבר 1725, והסתיימה ביום כ"ט באלול, 25 בספטמבר 1726.
המולד של תשרי חל ביום שישי, 17 שעות ו-364 חלקים. לפיכך זו שנה מסוג זחג. היא מעוברת, ואורכה 383 ימים.
זו שנה חמישית לשמיטה, ושנת 14 במחזור העיבור ה-289. תקופת ניסן שבשנה זו היא תחילת שנת 26 (סימנה כולזז) במחזור השמש ה-196.
שנה זו היא שנת 1,657 לחורבן הבית, ושנת 2,037 לשטרות.
נולדו

י"ז בחשוון – רבי אביעזרי זליג אוירבך, רב גרמני-אלזסי, מתלמידי רבי יהונתן אייבשיץ. (נפטר בט"ז בשבט ה'תקכ"ח)
ה' בטבת – נפתלי הרץ וייזל, בלשן ומשורר עברי, מאבות תנועת ההשכלה היהודית. (נפטר בא' באדר ב' ה'תקס"ה)
נפטרו

י"ז בטבת – רבי אברהם הלין, רב אשכנזי, ראש בית הדין בגלוגאו ופרשן המדרש רבה.
כ"ז באלול – רבי יצחק חיות, רבה של סקוליה ומחבר "זרע יצחק".
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל